Vairis Nartišs

**Vairis Nartišs** ir latviešu trombonists, uzņēmējs, soloatskaņotājs, komponists, producents, sabiedriskais darbinieks.

## Dzīves gājums
Dzimis  Ogrē. 1991. gadā beidzis Ogres vidusskolu, 1996. gadā absolvējis Jāzepa Mediņa Rīgas Mūzikas vidusskolu. Vēlāk turpināja studijas Jāzepa Vītola Latvijas Mūzikas akadēmija, kur 2000. gadā ieguva bakalaura grādu un 2002. gadā — mūzikas maģistra grādu. 2007. gadā iegūts uzņēmējdarbības maģistra (MBA) grāds Rīgas Starptautiskajā ekonomikas un biznesa administrācijas augstskolā.  

## Radošā darbība
Kopš 1996. gada Vairis ir bijis orķestra mākslinieks Latvijas Nacionālās operas simfoniskajā orķestrī.   

Viņš ir arī mūzikas veikala NartissLV īpašnieks un vadītājs kopš 2008. gada. Vairis ir daudzu mūzikas projektu aizsācējs un vadītājs, ieskaitot soloizrādes. 2014. gadā viņš iestudēja monoizrādi "Sprīdītis. Pēc 111 gadiem..." Latvijas Nacionālās operas Jaunajā zālē. 2020. gadā iestudēja monoizrādi "Pūt un Palaid".

2019. gadā Vairis Nartišs kļuva par pūšaminstrumnentu ražotāja Vincent Bach oficiālo mākslinieku. 
thumb|Vairis Nartišs šovā "Ir Talants"
2024. gadā Vairis Nartišs ir piedalījies TV3 Latvija šovā “Ir Talants”, kur pārsteidza skatītājus ar savu talantu un spējām pūšaminstrumentus radīt no visdažādākajām lietām - burkāna, lejkannas, dārza šļūtenes, poda vai izlietnes vantūža, degvielas piltuves, piena pakas. Šova laikā Vaira vēstījums bija - spēlēt pūšaminstrumentus ir interesanti un aizraujoši, tādējādi veicinot pūšaminstrumentālā žanra popularitāti jauniešu vidē. V. Nartišs šo popularizēšanu turpina joprojām Latvijas jauniešiem stāstos koncertlekcijas skolās un pirmsskolas izglītības iestādēs. 

2025. gadā Vairis Nartišs piedalījās TV3 Lietuva talantu šovā “Lietuvos Talentai”, pārstāvot Latviju ar priekšnesumu, kurā tika izmantoti dažādi nestandarta pūšaminstrumenti. 

## Mūzikas veikals NartissLV
2008. gadā Vairis Nartišs izveidoja Draudzīgo mūzikas veikalu NartissLV. Šis veikals bija kā zināms protests pret dārgajiem mūzikas veikaliem, kas tolaik Latvijā bija. 

## Izgudrojumi
Vairis Nartišs ir mūzikas instrumentu izgudrotājs. Ir radījis vairākas neparastas lietas:

* 2015. gadā radīta lielākā trompete pasaulē - Subkontrabastrompete. Instrumenta garums ir 2,13 metri. Izgatavotas 4 trompetes. 2 trompetes atrodas muzejos, pārējās ir Vaira Nartiša rīcībā.
* Koka surdīnes “Nartiss Latvia” trompetei, tenora trombonam, bastrombonam. Šīs surdīnes ir radītas no koka pēc unikālas tehnoloģijas, kas tām piešķir pilnskanību un virstoņu klāsta saglabāšanos, kas nav citām surdīnēm.

## Diskogrāfija
* 2012: "TROMBONIADA. Sounds of Trombone".
* 2022: “Uģis Prauliņš. L'homme armé. Mesa un interlūdijas“. 2023. gadā albums bija nominēts mūzikas ierakstu gada balvai "Zelta Mikrofons", kā arī ieguva 2 nominācijas “Opus Klassik”

## Sabiedriskā darbība
Vairis Nartišs sniedz atbalstu jaunajiem mūziķiem un veicina mūzikas izglītību. Viņš ir vairāku mūzikas festivālu un konkursu žūrijas loceklis, kā arī rīko meistarklases un seminārus trombonistiem gan Latvijā, gan ārvalstīs.

2009. gadā bija MK un NVO sadarbības padomes memoranda īstenošanas padomes priekšsēdētāja vietnieks.

2011. gadā bija Eiropas brīvprātīgā darba gada labas gribas vēstnieks.

Kopš 2018. gada Vairis Nartišs ir Latvijas Nacionālā Kultūras centra pūtēju orķestru konsultatīvās padomes priekšsēdētājs. 

2026. gada vasarā Rīgā notiks Starptautiskais Trombonu festivāls ar V. Nartišu namatēva lomā.

## Citas aktivitātes
Papildus mūzikai Vairis veido un producē oriģinālus mūzikas video sociālo tīklu platformām, īpaši TikTok, kur kanālā "BrassComedy" publicē jautras un izglītojošas mūzikas interpretācijas. Viņš arī aktīvi piedalās dažādos televīzijas šovos, popularizējot pūšaminstrumentus plašākai auditorijai.

## Atsauces

## Ārējās saites
* Mūzikas veikala mājaslapa
* Oficiālā mājaslapa